สวัสดีค่ะ เป็นประจำเดือนวันที่ 27-30/06/21 เเล้ว มีการบันทึกการมีประจำเดือนทุกครั้งในเเอป เเล้วไปมีเพศสัมพันโดยที่ฝ่ายชายใส่ถุง วันที่ 05/07/21 (เเต่ตัวเราไม่มั่นใจกังวลว่าจะมีอะไรผิดพลาด) ตอนนี้เครียดกลัวท้อง ควรกินยาคุมฉุกเฉินดีไหมคะ (กลัวอันตรายจากผลข้างเคียงของยาคุมในระยะยาวด้วย )
สวัสดีค่ะ หากประจำเดือนมาวันที่ 27 มิ.ย. แล้วได้มีเพศสัมพันธ์ในวันที่ 5 ก.ค. เท่ากับมีเพศสัมพันธ์ในวันที่ 9 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ใส่ถุงยางอนามัย และใช้ได้อย่างถูกต้อง ไม่มีการฉีกขาดหรือรั่วซึม โอกาสในการตั้งครรภ์ก็ถือว่ามีน้อยอยู่ค่ะ ดังนั้น ก็ไม่จำเป็นต้องทานยาคุมฉุกเฉินไปค่ะหากจะมีเพศสัมพันธ์บ่อยๆ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ